อยากสอบถามค่ะ ไปฉีดยาคุมแบบ3เดือนมา ฉีดเพราะประจำเดือนมาไม่ปกติประจำเดือนขาดไปเป็นปี ฉีดได้4วันมีเพศสัมพันธ์หลั่งในกับสามีจะมีโอกาสตั้งครรภ์ไหมคะ ต้องทานยาคุมฉุกเฉินไหมคะ
สวัสดีค่ะ การใช้ยาคุมแบบฉีดทุก 3 เดือนนั้น เป็นการคุมกำเนิดที่มีประสิทธิภาพสูงมากในการป้องกันการตั้งครรภ์โดยควรเริ่มฉีดภายใน 5 วันแรกของการมีรอบเดือน เพื่อให้สามารถมีเพศสัมพันธ์ได้ทันที หากฉีดในช่วงเวลาอื่น แนะนำการรอให้ครบ 7 วันก่อนจึงค่อยมีเพศสัมพันธ์ไม่ป้องกันได้ดังนั้นถ้าไม่ได้ฉีดในช่วงที่มีประจำเดือน 5 วันแรก อาจจะมีข้อบ่งชี้การใช้ยาคุมฉุกเฉินร่วมไปด้วยเพื่อช่วยลดโอกาสการตั้งครรภ์ แต่อย่างไรก็ตาม แนะนำสอบถามแพทย์ที่ดูแลเพิ่มเติมด้วยว่ายาฉีดประเภทนี้สามารถคุมกำเนิดไปด้วยได้หรือไม่